Кристин Юрукова
Бродница

chitanka.info

Ще му отпусне

края,

ще разгони

любимите

и нелюбимите —

да се скитат

на воля

немили до

недраги.

Ще отбягва

пътя

на всичко земно,

обети ще дава

пък белки

ги спази.

И ако небесното

пак никакво

го няма,

ще поседне

на първото

разпътие.

Ще поседи

и ще почака

край пътища

криви и прави

пришълството

на светлините.

На края

ще се качи

на колесницата

слънчова —

да я отведе

при самата нея.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.